## La Generalitat seguix present en els festivals Mediterránea i Rototom amb Punts Violeta contra agressions sexuals

*** Més de 50 esdeveniments musicals, festivals, concerts o festes municipals hauran comptat amb estos protocols de prevenció i actuació al finalitzar l’estiu**

La Vicepresidència Primera i Conselleria de Servicis Socials, Igualtat i Vivenda ha habilitat este cap de setmana Punts Violeta en dos grans esdeveniments musicals d’agost: el Mediterránea Festival de Gandia, que se celebra els dies 14, 15 i 16 d’agost i en el Rototom Sunsplash de Benicàssim, del 16 al 23 d’agost.

Estos espais segurs, atesos per personal especialitzat i que reben suport des dels Centres Dona 24 h de la Generalitat, oferixen informació, sensibilització i atenció immediata davant possibles agressions o comportaments sexistes. Amb esta iniciativa, el Consell reafirma el seu compromís en l’erradicació de la violència sexual, habilitant espais segurs a on s’oferix atenció, sensibilització i acompanyament per a previndre, identificar i respondre davant qualsevol tipus d’agressió.

Amb estes dos noves participacions en estos macrofestivals, la Generalitat haurà comptat al finalitzar l’estiu amb més de 50 esdeveniments musicals com festivals, concerts i festes municipals a on els Punts Violeta hagen estat presents per a garantir entorns d’oci segurs i lliures de violència.

Al respecte, la secretària autonòmica d’Igualtat i Diversitat, Asunción Quinzá, ha destacat que es tracta “d’una labor en la qual tots sumen, i tant el Rototom Sunsplash com el Mediterránea Festival són una prova més de la importància que té per a la societat valenciana de l’erradicació d’esta xacra”, ha conclòs.

**Més informació dels Punts Violetes**

En estos punts de trobada, les persones usuàries del festival poden obtindre de manera gratuïta polseres de detecció de drogues de submissió química, un dispositiu que detecta substàncies utilitzades per a anul·lar la voluntat i facilita l’actuació preventiva.

El personal dels Punts Violeta desplegats en els festivals comptarà amb una identificació visible mitjançant xapes que incorporen el telèfon 900 22 00 22, disponible les 24 hores, així com un codi QR que enllaça a un decàleg amb instruccions per a actuar en cas de ser víctima de violència sexual o de presenciar una agressió.

Fecha: 14/08/2025